Daniël Perez

Daniël Perez (født 26. oktober 1981) er en nederlandsk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han har cerebral parese, som skyldes oksygenmangel ved fødselen. Han har spanske foreldre.

Idrettskarriere 
2013
Perez debuterte internasjonalt ved EM i boccia 2013. Der fikk han bronse individuelt i klassen BC1, etter at han vant bronsefinalen 6-0 over Katarina Curinova. 

2014
Ved VM i boccia 2014 fikk han bronse, etter at han vant alle kampene i gruppespillet, men tapte semifinalen mot David Smith, som ble hans eneste tap i dette mesterskapet. Han vant bronsefinalen 3-2 over thailandske Pattaya Tadtong. 

2015
Han kom på 5.-plass lagkonkurransen BC1-2 ved EM i boccia 2015, men var nummer 1 på verdensrankingen i klassen BC1 ved utgangen av 2015. 

2016
Ved VM i boccia 2016 kom han på 12.-plass individuelt. Han deltok også ved Paralympiske sommerleker 2016, der han spilte seg fram til finalen, der han tapte 0-5 for britiske David Smith. I lagkonkurransen i klassen BC1-2 spilte han sammen med Bernd Meints og Judith Bulthuis, og disse kom på 12.-plass.

Referanser

Eksterne lenker 
  Profil hos IPC
  Profil hos Rio 2016 
  IPC - Resultater Rio 2016
  Profil hos Team NL

Nederlandske bocciaspillere
Nederlandske handikappidrettsutøvere
Paralympiske sølvmedaljevinnere for Nederland
Deltakere for Nederland under Paralympiske sommerleker 2016